Vivi animalis a nemine hucusque hene delineati iconem, quam in itinere feci, alii tabularum 
fasciculo inseram. 
Succum ab animali vivo excretum aliquem acredinem habere Hemprich observavit. On- 
chidio Mollusca Gasteropoda Pulmonata Gymnobranchiis proxime annecti nemo infitias ibit. 
GASTEROPODA BRANCHIA. 
Ordo II. GYMNOBRANCHIA. 
Gasteropoda corpore indefenso, branchiis dorsualibus aut lateralibus superis distinctis. 
DORIS (Linne) Cuvier. Familia Doridinorum. 
Character Generis: Animalia, Gasteropoda, Gymnobranchia. Branchiarum fasciculus singulus, in 
dorso posteriore positus, basi sua, aut plana perforata aut bicruri solida, anum includens, in pallii 
apertura rotunda et integra recondendus. Pallium pede latius. Tentacula saepius 4, rarius 2; duo 
labialia infera interdum obsoleta, duo cervicis in pallii duabus aperturis recondenda, haec oculata 
videntur. Generationis organa utriusque sexus sub pallii margine dextro antica, consociata. 
a) branchiis simpliciter ligulatis: 
Subgenus Glossodoris. 
1. D. xantholeuca, Nova species: alba, pallii margine et tentaculorum branchiarumque apicibus 
sulphureis, oris tentaculis obsoletis. 
In Mari rubro inter Corallia prope Tor. 
In Diario arabico nostro notavimus: „Animalculum 3 lineas longum album, laeve, pallii 
„parvi margine tentaculorum et branchiarum apicibus sulphureis. Forma corporis oblonga sub- 
„ quadrangula, utrinque obtusa. Tentacula teretia obtusiuscula simplicia sulcata. Branchiae stili- 
„ formes 7, mediae paullo maiores, omnes parvae simplicissimae.” 
Iconem vivi animalis prope Tor feci. Tentacula cervicis oblique sulcata in facie antica 
oculos gerunt. Branchiarum digitatus fasciculus in dorsi parte posteriore superus, basi in tubum 
anum complectentem coalitus. Laciniae branchiales superiores seu anteriores longiores, posti- 
cae brevissimae. Os in tubo proboscidem referente anticum, medium inter pedem palliumque, 
porrectum. 
Doris pallida, quam doctissimus Leuckart descripsit, forma, colore et loco natali cum 
hac convenit. Ob branchias pectinatas, si vere pectinatae fuerunt, alii Doridum tribui adnume- 
randa foret. 
2. D. erythraea, Nov. spec.: sesquipollicaris pallide hyalino flavicans, pede, pallio et branchiis 
miniaceo marginatis, dorso punctis miniaceis consperso. 
Ad insulam Maris rubri Sanafer inter Ras Muhamed et Moile in Coralliis mense Iulio 
obviam facta. >■ 
Admodum elegans forma branchiis simplicibus foliaceis distincta. 
